
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ, Φύλλου 2144 

10 Δεκεμβρίου 1999 


ΑΠΟΦΑΣΕΙ Σ 

Αριθ. 138114 

Τροποποίηση της συστατικής πράξης της «Δημοτικής 
επιχείρησης για μια ενεργή Πόλη» και συντομογραφι- 
κά «Ενεργή Πόλις». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των αρ. 277-284του Π.Δ.410/95 «Δημο¬ 
τικός και Κοινοτικός Κώδικας». 

2. Τις διατάξεις του Ν .2503/97 (περί διοίκησης, οργά¬ 
νωσης» στελέχωσης της Περιφέρειας, ρύθμιση θεμάτων 
για την Τοπ. Αυτ/ση κ. α. διατάξεις). 

3. Την αριθ. 16006/29.8.97 απόφαση του Γεν. Γραμμα¬ 
τέα Περιφ. Θεσσαλίας (εξουσιοδότηση Προϊσταμένου 
Δ/νοης Τοπ. Αυτ/σης και Δ/σης Ν. Μαγνησίας για υπο¬ 
γραφή εγγράφων. 

4. Την απόφαση του Νομάρχη Μαγνησίας αριθ. 
24245/12.1.95 (ΦΕΚ 65/β'/1.2.95 με την οποία συστήθηκε 
στο Δήμο Βόλου η Δημοτική Επιχείρηση «Δημοτικός Εκ¬ 
παιδευτικός Οργανισμός Βόλου (ΔΕΟΒ) όπως τροποποι- 
ήθη περαιτέρω 

5. Την από 7.12.99 οικονομοτεχνική μελέτη 

6. Την αριθ.462/99 απόφαση του Δημ. Συμβουλίου Βό¬ 
λου, αποφασίζουμε: 

Τροποποιούμε τη συστατική πράξη της «Δημοτικής Επι¬ 
χείρησης για μια Ενεργή Πόλη» και συντομογραφικά 
«Ενεργή Πόλις» ως εξής: 

Ως προς το κεφάλαιο Α: Η επωνυμία από «Δημοτική Επι¬ 
χείρηση για μια Ενεργή Πόλη», συντομογραφικά «Ενεργή 
Πόλις» τροποποιείται και επανέρχεται σε «Δημοτικός Εκ¬ 
παιδευτικός Οργανισμός Βόλου» (Δ.Ε.Ο.Β.). 

Ως προς το κεφάλαιο Β οι σκοποί της επιχείρησης, οι 
οποίοι δεν κατέστη δυνατό να ενεργοποιηθούν ως τώρα, 
επανέρχονται (σημεία 1-17) και τροποποιούνται(σημείο 
18) ως εξής: 

1) Η αξιοποίηση και προώθηση της γνώσης προς όφε¬ 
λος της Τοπικής Κοινωνίας. 

2) Η συμβολή του Δήμου μέσω της Εκπαίδευσης στην 
οικονομική, κοινωνική και πολιτισπκή πρόοδο της πόλης 
του Βόλου και της ευρύτερης περιοχής. 


3) Η δημιουργία προϋποθέσεων για την βελτίωση των 
υπαρχουσών υποδομών και του εξοπλισμού κατάρτισης 
εκπαίδευσης και επιμόρφωσης. 

4) Η δημιουργία και εξεύρεση του εκπαιδευτικού αν¬ 
θρώπινου δυναμικού και η κατάρτιση του για την ποιοτική 
βελτίωση της παρεχομένης από το Δήμο εκπαίδευσης. 

5) Η μεταφορά της Ευρωπαϊκής και Διεθνούς Εμπειρίας 
και η σύνδεση της με την Ελληνική πραγματικότητα. 

6) Η χρησιμοποίηση της νέας τεχνολογίας και η ενσω¬ 
μάτωσή της ως οργανικό στοιχείο στην εκπαιδευτική δια¬ 
δικασία. 

7) Η αναζήτηση και εξεύρεση καινοτόμων μεθόδων δι¬ 
δασκαλίας και μάθησης γενικώς. 

8) Η σύνδεση της εκπαίδευσης με την παραγωγική βά¬ 
ση της πόλης και της ευρύτερης περιοχής και γενικά με 
όλους τους τομείς ανθρώπινης δραστηριότητας. 

9) Η προώθηση της εξειδίκευσης του ανθρώπινου δυ¬ 
ναμικού μέσα από προγράμματα κατάρτισης. 

10) Η δημιουργία ευκαιριών μόρφωσης προς όλες τις 
ηλικίες του πληθυσμού και η ποιοτική-ποσοτική βελτίωση 
σ’ όλα τα στάδια, από την προσχολική εκπαίδευση μέχρι 
την εκπαίδευση των συνταξιούχων. 

11) Η γενική βελτίωση του μορφωτικού επιπέδου του 
πληθυσμού της πόλης. 

12) Η συμμετοχή σε συναντήσεις και δίκτυα εθνικού και 
ευρωπαϊκού ενδιαφέροντος, που σκοπό έχουν την προώ¬ 
θηση της εκπαίδευσης. 

13) Η ανάληψη εκπαιδευτικών πρωτοβουλιών προς 
ομάδες λιγότερο ευνοημένες και περισσότερο εκτεθειμέ¬ 
νες στην ανεργία, όπως είναι μειονεκτούντα άτομα, γυ¬ 
ναίκες κ.τ.λ. 

14) Η συνεργασία με το Πανεπιστήμιο Θεσσαλίας και 
άλλα εκπαιδευτικά ιδρύματα μέσα από κοινά προγράμμα¬ 
τα. 

15) Η λειτουργία σχολών, σεμιναρίων ελεύθερων εργα¬ 
στηρίων, προγραμμάτων επαγγελματικής κατάρτισης 
σύμφωνα με την ελληνική νομοθεσία. 

16) Η εξεύρεση πόρων από εθνικά προγράμματα και 
προγράμματα της Ευρωπαϊκής Οικονομικής Κοινότητας. 

17) Γενικά όλα τα θέματα που σχετίζονται με τη κατάρ¬ 
τιση, εκπαίδευση και επιμόρφωση όλων των ηλικιών. 

18) Η λειτουργία Κέντρου Συνεχιζόμενης Επαγγελματι- 

κής κατάρτισης το οποίο συντάσσει, υποβάλλει στους αρ¬ 
μόδιους φορείς και υλοποιεί προγράμματα συνεχιζόμε¬ 
νης επαγγελματικής κατάρτισης στα πλαίσια του Ευρω¬ 
παϊκού Κοινωνικού Ταμείου και των εθνικών υπεύθυνων 
αρχών. 

Με την παρούσα απόφαση δεν προκαλείται δαπάνη σε 
βάρος του προϋπολογισμού του Δήμου. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος, 9 Δεκεμβρίου 1999 

Με εντολή Γενικού Γραμματέα Περιφέρειας 
Ο Διευθυντής κ.α.α. 

ΔΑΝΑΗ ΧΡΙΣΤΟΓΙΑΝΝΗ 

